CELEX: 32012D0020
Language: hu
Date: 2012-01-06 00:00:00
Title: 2012/20/EU: A Bizottság határozata ( 2012. január 6. ) az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló 479/2009/EK tanácsi rendelet szerint a Bizottság munkáját segítő nemzetiszámla-szakértőkre vonatkozó szabályok és eljárások megállapításáról (az értesítés a C(2011) 9973. számú dokumentummal történt)

10.1.2012   
            
            
               HU
            
            
               Az Európai Unió Hivatalos Lapja
            
            
               L 6/10
            
         A BIZOTTSÁG HATÁROZATA
   (2012. január 6.)
   az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló 479/2009/EK tanácsi rendelet szerint a Bizottság munkáját segítő nemzetiszámla-szakértőkre vonatkozó szabályok és eljárások megállapításáról
   (az értesítés a C(2011) 9973. számú dokumentummal történt)
   (2012/20/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló, 2009. május 25-i 479/2009/EK tanácsi rendeletre (1) és különösen annak 12. cikke (1) bekezdésére,
   mivel:
   
               (1)
            
            
               A 479/2009/EK rendelet előírja, hogy a Bizottság (Eurostat) értékelje a túlzott hiányra vonatkozó eljárásban (EDP) használt adatok minőségét módszertani látogatások formájában is. Az ilyen látogatások lebonyolításában a Bizottságot (Eurostat) segíthetik nemzetiszámla-szakértők.
            
         
               (2)
            
            
               Meg kell állapítani a szakértők kiválasztásának szabályait és eljárásait, figyelembe véve a szakértőknek a tagállamok közötti megfelelő megoszlását és megfelelő rotációját, valamint a szakértők munkavégzésére és a pénzügyi kérdésekre vonatkozó szabályokat és eljárásokat.
            
         ELFOGADTA EZT A HATÁROZATOT:
   1. cikk
   A Bizottságot a tagállamokban tett módszertani látogatások során a 479/2009/EK rendelet 12. cikkének (1) bekezdése szerint segítő nemzetiszámla-szakértők kiválasztásának szabályait és eljárásait, a munkavégzést és az ilyen látogatások költségeinek a Bizottság és a szakértőt foglalkoztató, a túlzott hiányra vonatkozó adatszolgáltatásért felelős nemzeti hatóságok közötti megosztását e határozat melléklete állapítja meg.
   2. cikk
   Ez a határozat a 479/2009/EK rendelet 12. cikkének (1) bekezdésében említett, 2012. január 1-jétől nyújtandó segítségre vonatkozik.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2012. január 6-án.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 145., 2009.6.10., 1. o.
   
      MELLÉKLET
      1.   A nemzetiszámla-szakértők jegyzéke
      
      A Bizottság (Eurostat) kezeli a nemzetiszámla-szakértők jegyzékét a túlzott hiányra vonatkozó adatszolgáltatásért felelős nemzeti hatóságok által a Bizottság (Eurostat) részére eljuttatott javaslatok alapján. A jegyzéket rendszeresen frissíteni kell.
      2.   A nemzetiszámla-szakértő fogalmának meghatározása
      
      A nemzetiszámla-szakértőknek a túlzott hiányra vonatkozó adatszolgáltatás és statisztikák szakértőinek kell lenniük. Támogatják a tagállamba látogató bizottsági EDP-szakértőket. Ebben a minőségben a nemzetiszámla-szakértők független szakvéleményt adnak és nem saját tagállamuk álláspontját képviselik.
      3.   A szakértők kiválasztása
      
      A kivételes látogatásokra, ha indokoltnak látja, a Bizottság (Eurostat) kiválaszt egy vagy több szakértőt, hogy azok kísérjék a Bizottság saját szakértőit a látogatás során. A szakértőket a jegyzékről oly módon kell kiválasztani, hogy egy szakértő háromévenként legfeljebb háromszor kerüljön sorra.
      4.   A túlzott hiányra vonatkozó adatszolgáltatásért felelős nemzeti hatóságok költségének megtérítése
      
      Az utazási költségek, szállásköltségek és az átalánynapidíj megtérítéseként fizetendő összeget a Bizottságon kívüli, szakértőként meghívott személyek költségtérítésére vonatkozó bizottsági szabályokról szóló 2007. december 5-i bizottsági határozat (1) szerint kell kiszámítani.
      5.   Titoktartás
      
      A látogatás előtt a kísérő szakértőnek a látogatás tartalma, programja és gyakorlati szervezése tekintetében titoktartási nyilatkozatot kell aláírnia.
      
         (1)  C(2007) 5858